stanford-oval/wikipedia huggingface dataset:
Ruben Schaken

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 3. huhtikuuta 1982 (ikä 42)
Syntymäpaikka: Amsterdam, Alankomaat
Pelipaikka: oikea laitalinkki
Pituus: 172 cm
Paino: 74 kg
Seura
Seura: Inter Baku
Pelinumero: 82
Junioriseurat
: VVA/Spartaan
: Ajax
: DCG
: AZ
Seurat
| Vuodet | Seura | O | (M) |
| 2002–2005 | Cambuur | 75 | (4) |
| 2005–2008 | Veendam | 103 | (16) |
| 2008–2010 | VVV-Venlo | 64 | (11) |
| 2010–2015 | Feyenoord | 113 | (15) |
| 2015– | Inter Baku | 4 | (0) |
| Yhteensä | Yhteensä | 359 | (46) |
Maajoukkue
| 2012– | Alankomaat | 7 | (2) |
 Seurajoukkueuran tilastot kattavat vain kansalliset sarjat, päivitetty 20. toukokuuta 2015.  Maajoukkueuran tilastot päivitetty 20. toukokuuta 2015.
Ruben Schaken (s. 3. huhtikuuta 1982 Amsterdam) on alankomaalainen jalkapalloilija, joka edustaa azerbaidžanilaista Inter Bakua. Pelipaikaltaan hän on oikea laitalinkki.
Schaken on edustanut ammattilaisurallaan myös Cambuuria (2002–2005), Veendamia (2005–2008), VVV-Venloa (2008–2010) ja Feyenoordia (2010–2015).
Alankomaiden maajoukkueessa Schaken teki ensiesiintymisensä vuonna 2012.
Pierre Montet

Pierre Montet (oikealla), Leuvein katollisessa yliopistossa vuonna 1966.
Pierre Montet (27. heinäkuuta 1885 Villefranche-sur-Saône, Ranska – 19. kesäkuuta 1966 Pariisi, Ranska) oli ranskalainen arkeologi ja egyptologi.
Montet toimi professorina Strasbourgin yliopistossa vuosina 1919–1948 ja Pariisin yliopistossa vuosina 1948–1956. Montet johti vuosina 1921–1924 Bybloksessa (nyk. Jubayl Libanonissa) ensimmäistä merkittävää kaivaustansa. Kaivauksilta hän löysi yhden vanhimmista tunnetuista kirjoituksista. Tutkimustensa tulokset hän julkaisi kirjassaan 'Byblos et l’Égypte.
Montet suoritti vuosina 1929–1951 kaivauksia Taniksessa Niilin suistossa. Hän löysi merkittäviä hautoja vuosina 1939, 1940 ja 1946. Tanisin nekropolista on löytynyt faaraoiden ja korkeiden virkamiesten hautoja 21. ja 22. dynastioiden ajoilta. Kultaisesta hautanaamiosta ja hopeisesta sarkofagista sekä muista arvokkaista metallitöistä on havaittu syyrialaisia vaikutteita.
Montet kuoli Pariisissa kesäkuussa 1966 80-vuotiaana.
Teoksia

Byblos et l’ Egypte (1928)
La Necropole Royale de Tanis (1958)
Everyday Life in the Days of Ramesses the Great (1958)
Eternal Egypt (1964)
Polysakkaridit

Selluloosa
Polysakkaridit ovat monimutkaisia hiilihydraatteja. Ne ovat polymeerejä, jotka koostuvat useista yhteen liittyneistä monosakkarideista muodostaen hyvin suuria, usein haarautuneita molekyylejä. Polysakkaridien kemiallinen yleiskaava on muotoa Cn(H2O)n-1 missä n on usein välillä 200–2 500. Polysakkaridit ovat usein veteen liukenemattomia, eivätkä ne maistu makeilta. Polysakkaridit sisältävät tyypillisesti yli 20 monosakkaridiyksikköä, usein kuitenkin satoja tai tuhansia. Tärkkelys on kasvien ja glykogeeni eläinsolujen varastopolysakkaridi. Glykogeeni muodostuu ainoastaan toisiinsa liittyneistä glukoosimolekyyleistä.
Yhdestä monosakkaridityypistä muodostunutta polysakkaridia nimitetään homopolysakkaridiksi. Useasta erilaisesta monosakkaridityypistä muodostunutta polysakkaridia kutsutaan heteropolysakkaridiksi.
Glykogeeni on hiilihydraattien varastomuoto eläinsoluissa. Soluissa entsyymit varastoivat glykoosia haaroittuneeseen glykogeeni-molekyyliin, josta se vapautetaan tarvittaessa. Kasveilla varastomuoto on tärkkelys.
Tärkkelys koostuu kymmenistä-sadoista glukoosimolekyyleistä. Sitä esiintyy viljan jyvissä ja perunassa, jossa se toimii kasvien vararavinnon varastointimuotona. Ihmisen ruoansulatus pilkkoo tärkkelyksen glukoosiksi.
Selluloosa kostuu jopa miljoonista glukoosimolekyyleistä. Sitä esiintyy kasvien varsissa ja puiden rungoissa. Se ei hajoa ihmisen ruoansulatuksessa, mutta on suoliston toiminnalle tärkeä kuitu.
Kasvinsyöjien suolisto pystyy hajottamaan selluloosaa ravinnoksi. Selluloosaa käytetään muun muassa paperiteollisuuden raaka-aineena. Puuvilla on lähes puhdasta selluloosaa.
Harvinaisempia sokereita ihmisen elimistö ei pysty hajottamaan, vaan suoliston bakteerit käyttävät ne ravinnokseen tuottaen kaasua. Herneissä ja pavuissa on tällaisia harvinaisista oligosakkarideja,
joissa sakkarideihin sitoutuu myös aminohappoja.
Muita polysakkarideja:
Kitiini, sienten soluseinät, hyönteisten tukirangan materiaali.
Peptidoglykaani, bakteerien soluseinien osa.
Aiheesta muualla

Wikimedia Commonsissa on kuvia tai muita tiedostoja aiheesta .
Fineli: Vesiliukoisten polysakkaridien (ei-selluloosa) lähteet ruoka-aineissa
| --- | --- |
Pääjoukko:   aldoosi  ketoosi  pyranoosi  furanoosi 
Geometria:   pentoosit  heksoosit  heptoosi  sykloheksaanikonformaatio  anomeeri  mutarotaatio 
Suuri / pieni:   glyseraldehydi  dihydroksiasetoni  erytroosi  treoosi  erytruloosi  sedoheptuloosi 
Pentoosit:   riboosi  arabinoosi  ksyloosi  lyksoosi  ribuloosi  ksyluloosi 
Heksoosit:   glukoosi  galaktoosi  mannoosi  guloosi  idoosi  taloosi  alloosi  altroosi  fruktoosi  sorboosi  tagatoosi  psikoosi  fukoosi  ramnoosi 
Disakkaridit:   sakkaroosi  laktoosi  trehaloosi  maltoosi  sellobioosi 
Polysakkaridit:   glykogeeni  tärkkelys  selluloosa  kitiini  amyloosi  amylopektiini  stakyoosi  inuliini  dekstriini  pullulaani 
Glykosaminoglykaanit:   hepariini  kondroitiinisulfaatti  hyaluronaani  heparaanisulfaatti  dermataanisulfaatti  kerataanisulfaatti 
Aminoglykosidit:   kanamysiini  streptomysiini  tobramysiini  neomysiini  paromomysiini  apramysiini  gentamisiini  netilmysiini  amikasiini
Pirkko Talvio-Jaatinen

Pirkko Talvio, myöhemmin Pirkko Talvio-Jaatinen (s. 9. toukokuuta 1943) on suomalainen kääntäjä ja kirjailija. Hän on suomentanut parisataa teosta englannista, ruotsista, tanskasta ja norjasta.
Talvio-Jaatinen on kirjoittanut kirjan Äidin kyydissä etelään sekä lastenkirjan Vernerin matka maailmalle.
Palkinnot

Tauno Karilaan palkinto (1984)
Käännöskirjallisuuden kunniakirja (1985)
WSOY:n kirjallisuussäätiön tunnustuspalkinto (2013)
Paul Kariya

| Paul Kariya |
| --- | --- |
 Kariya harjoittelemassa St. Louis Bluesin peliasussa vuonna 2008.
Henkilötiedot
Syntynyt: 16. lokakuuta 1974 (ikä 49) North Vancouver, Brittiläinen Kolumbia, Kanada
Kansalaisuus:   Kanada
Jääkiekkoilija
Lempinimi:  The Mighty Mouse, 9-iron
Pelipaikka:  laitahyökkääjä
Maila:  vasen
Pituus:  178 cm
Paino:  82 kg
Pelinumero:  9
Pelaajaura
Pääsarjaura:  1994–2010
Seurat:  BCHL Penticton Panthers NCAA Maine Black Bears NHL Mighty Ducks of Anaheim  Colorado Avalanche  Nashville Predators  St. Louis Blues
NHL-varaus:  4. varaus, 1993 Mighty Ducks of Anaheim
Hockey Hall of Fame
 2017 
Paul Tetsuhiko Kariya (s. 16. lokakuuta 1974 North Vancouver, Brittiläinen Kolumbia, Kanada) on kanadalainen uransa lopettanut jääkiekkoilija. Kariya oli pelipaikaltaan laitahyökkääjä, ja pelasi Pohjois-Amerikan NHL:ssä Mighty Ducks of Anaheimin, Colorado Avalanchen, Nashville Predatorsin ja St. Louis Bluesin joukkueissa yhteensä 15 kauden ajan. Hän pelasi kaiken kaikkiaan 989 NHL:n runkosarjaottelua tehopistein 402+587=989. Kariya pelasi urallaan seitsemän kertaa NHL:n tähdistöottelussa ja voitti liigan herrasmiespelaajalle jaettavan Lady Byng Memorial Trophyn kahdesti.
Kariya pelasi juniorina kaksi vuotta BCHL-sarjan Penticton Panthersissa, ja hänet valittiin Kanadan parhaaksi juniorijääkiekkoilijaksi vuonna 1992. Tämän jälkeen Kariya pelasi Mainen yliopiston joukkueessa, joka voitti NCAA-yliopistosarjan mestaruuden vuonna 1993. Mighty Ducks of Anaheim varasi Kariyan NHL:ään vuoden 1993 varaustilaisuuden neljäntenä pelaajana seuran historian ensimmäisenä pelaajavarauksena. Kariya debytoi NHL:ssä kaudella 1994–1995. Anaheimissa hän pelasi yhdeksän kauden ajan, ja muodosti tehokkaan kaksikon laitahyökkääjä Teemu Selänteen kanssa. Kariya toimi Anaheimin kapteenina seitsemän kautta, ja johdatti joukkueen seuran historian ensimmäiseen Stanley Cup -finaaliin vuonna 2003. Kauden 2003–2004 Kariya pelasi Colorado Avalanchessa, minkä jälkeen hän siirtyi kahdeksi vuodeksi Nashville Predatorsiin, jossa hän teki kaudella 2005–2006 joukkueen yhden kauden syöttö- ja piste-ennätyksen. Kariya päätti NHL-uransa kolmen St. Louis Bluesissa vietetyn kauden jälkeen.
Kansainvälisissä otteluissa Kariya edusti Kanadan jääkiekkomaajoukkuetta viidessä arvoturnauksessa: kahdesti olympialaisissa ja kolmesti MM-kilpailuissa. Nuorten maajoukkueessa Kariya pelasi kaksi MM-turnausta. Maajoukkueissa hän pelasi yhteensä 51 ottelua tehoin 20+29=49, ja oli voittamassa urallaan olympiakultaa ja olympiahopeaa, MM-kultaa ja MM-hopeaa sekä nuorten MM-kultaa.
Kariya valittiin Hockey Hall of Fameen vuonna 2017. Anaheim Ducks jäädytti hänen pelinumeronsa 9 vuonna 2018.
Ura > Ennen ammattilaisuraa

Kariya oli menestyvä pelaaja jo ennen ammattilaisuraansa. Vuosina 1990–1992 hän pelasi 94 ottelua Penticton Panthersissa BCHL-juniorisarjassa tehopistein 91+153=244. Vuonna 1992 hän aloitti opiskelun Mainen yliopistossa aloittaen jääkiekon yliopiston omassa joukkueessa, Maine Black Bearsissa. Vuonna 1993 hän voitti ensimmäisenä fuksina Hobey Baker Awardin, Yhdysvaltain yliopistokiekkoilun arvostetuimman yksilöpalkinnon. Hän teki Mainen joukkueessa kaudella 1992–1993 tehopisteet 25+75=100 39 ottelussa, johdattaen joukkueensa sekä NCAA:n että Hockey Eastin mestaruuteen. Hänen veljensä Steve Kariya toimi Mainen yliopiston joukkueen kapteenina sen voittaessa NCAA:n mestaruuden vuonna 1999. Myös Kariyan toinen veli, Martin Kariya, on pelannut jääkiekkoa Mainen yliopiston joukkueessa.
Ura > Mighty Ducks of Anaheim (1994–2003)

Mighty Ducks of Anaheim varasi Kariyan NHL:ään varaustilaisuuden 1993 ensimmäisellä kierroksella neljäntenä pelaajana. Hän edusti kalifornialaisseuraa yhdeksän kauden ajan, joista seitsemän kautta joukkueen kapteenina. Hän pelasi työsulun lyhentämällä ensimmäisellä NHL-kaudellaan 1994–1995 47 runkosarjaottelua, joissa keräsi tehot 18+21=39. Hänet nimettiin kauden jälkeen NHL:n tulokkaiden tähdistökentälliseen. Kaudella 1995–1996 Kariya pelasi runkosarjassa täydet 82 ottelua tehoin 50+58=108. Kun NHL-seura Winnipeg Jets kauppasi suomalaislaituri Teemu Selänteen Anaheimiin Kariya, Selänne sekä keskushyökkääjä Steve Rucchin muodostivat yhdessä Anaheimin tehoketjun, ja Kariya ja Selänne olivat koko liigan pelätyin ja tehokkain kaksikko. Molemmat pelasivat myös NHL:n tähdistöottelussa vuonna 1996.
Kaudella 1996–1997 Kariya pelasi runkosarjassa 69 ottelua tehoin 44+55=99, ja pudotuspeleissä 11 ottelua tehoin 7+6=13. Hänet valittiin toistamiseen NHL:n tähdistöotteluun vuonna 1997, jälleen kerran Teemu Selänteen kanssa. Seuraava kausi, 1997–1998, oli Kariyan osalta loukkaantumisten vaivaama, ja hän pelasikin runkosarjassa vain 22 ottelua, joissa kertyivät tehopisteet 17+14=31. Pudotuspelipaikka jäi Anaheimilta saavuttamatta. Kariyan oma kausi päättyi jo helmikuussa 1998 hänen saatuaan aivotärähdyksen Chicago Blackhawksissa pelanneen Gary Suterin iskettyä häntä poikittaisella mailalla kasvoihin. Loukkaantuminen myös esti hänen osallistumisensa Naganon talviolympialaisiin. Kausi 1998–1999 sujui Kariyalta jälleen kokonaisuudessaan loistavasti: 82 ottelua pelannut Kariya nakutti runkosarjassa tehot 39+62=101 ja oli jälleen mukana tähdistöottelussa.
Kaudella 2002–2003 Anaheim pääsi ensimmäistä kertaa pelaamaan Stanley Cup -mestaruudesta. Kariya oli joukkueensa kolmanneksi paras pistemies pudotuspeleissä Petr Sýkoran ja Adam Oatesin jälkeen tehtyään 21 ottelussa tehot 6+6=12. Finaalisarjan kuudennessa ottelussa New Jersey Devilsin Scott Stevens antoi Kariyalle kovan taklauksen, jonka seurauksena tämä jäi makaamaan jään pintaan useiksi minuuteiksi. Kariya jätti ottelun kesken, mutta palasi 11 minuutin kuluttua takaisin ja teki ottelun 4–1-maalin. Anaheim voitti ottelun 5–2, mutta finaalisarjan se hävisi seitsemännessä ottelussa. Mikäli Ducks olisi voittanut ottelun, Kariyasta olisi tullut Kolmen kullan klubin jäsen. Kariyan viimeinen Anaheimissa vietetty kausi päättyi näin ollen karvaaseen tappioon.
Ura > Uran päättyminen ja yhteenveto

Kariya jätti väliin koko kauden 2010–2011 aivotärähdyksen jälkeisen oireyhtymän vuoksi. Hän oli ollut edellisellä kaudella sivussa kuusi ottelua saatuaan aivotärähdyksen Patrick Kaletan kyynärpäätaklauksesta joulukuussa 2009. Toistuvat aivotärähdykset, joista ensimmäisen hän sai jo vuonna 1996, saivat hänet lopulta lopettamaan pelaajauransa. Hän ilmoitti uransa päättymisestä kesäkuussa 2011.
Kariya ylitti 15 kautta kestäneellä NHL-urallaan sadan runkosarjapisteen rajan kaksi kertaa: kausilla 1995–1996 ja 1998–1999. 80 runkosarjapisteen rajan hän ylitti näiden kausien lisäksi neljä kertaa: kausilla 1996–1997, 1999–2000, 2003–2003 ja 2005–2006. Hän on Anaheim Ducksin seurahistorian pitkäaikaisin kapteeni, toimittuaan joukkueen kapteenina vuosina 1996–2003. Nashville Predatorsissa hän on seurahistorian eniten syöttö- ja tehopisteitä yhden kauden aikana saavuttanut pelaaja.
Kariya valittiin NHL:n ensimmäiseen tähdistökentälliseen kolme kertaa, vuosina 1996, 1997 ja 1999, ja toiseen tähdistökentälliseen kaksi kertaa, vuosina 2000 ja 2003. NHL:n tähdistöottelussa hän pelasi seitsemänä vuonna. Lisäksi hänet palkittiin NHL-urallaan kahdesti, vuosina 1996 ja 1997, herrasmiespelaajan palkinnolla Lady Byng Memorial Trophylla.
Ura > Maajoukkue

| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Salt Lake City 2002 | jääkiekko |  |
|  Hopeaa | Lillehammer 1994 | jääkiekko |  |
|  MM-kilpailut  |  MM-kilpailut  |  MM-kilpailut  |  |
|  Kultaa |  Milano 1994 | jääkiekko |  |
|  Hopeaa |  Wien 1996 | jääkiekko |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Kultaa |  Gävle 1993 | jääkiekko |  |
Ensimmäisen arvoturnauksensa aikuisten tasolla Kariya pelasi vuonna 1993, kun hänet valittiin Kanadan joukkueeseen Saksan MM-kilpailuihin. Hän pelasi turnauksessa kahdeksan ottelua tehoin 2+7=9. Kariya valittiin Kanadan olympiajoukkueeseen Lillehammeriin 1994. Tuolloin hän pelasi kahdeksan ottelua tehopistein 3+4=7. Kanada jäi hopealle Kariyan epäonnistuttua finaalissa rangaistuslaukauskilpailun kuudennella kierroksella Peter Forsbergin tekemän maalin jälkeen.
Lillehammerin olympialaisten jälkeen Kariya edusti Kanadaa kahdesti MM-kilpailuissa ja kerran olympialaisissa. MM-kilpailuissa 1994 Kariya voitti kultaa ja vuoden 1996 MM-kilpailuissa hopeaa. Hänet nimettiin molempina vuosina MM-turnauksen tähdistökentälliseen ja vuonna 1994 myös parhaaksi hyökkääjäksi. Hän kuului vuonna 2002 Salt Lake Cityn talviolympialaisissa kultaa voittaneeseen Kanadan joukkueeseen. Neljä vuotta aiemmin hänet oli valittu Kanadan joukkueeseen Naganon talviolympialaisiin, mutta ennen olympialaisia tapahtunut aivotärähdys epäsi Kariyan pelimahdollisuudet.
Nuorten arvoturnauksissa Kariya pelasi kaksi kertaa, MM-kilpailuissa vuosina 1992 ja 1993, ja oli voittamassa kultaa 1993.
Muuta

Paulilla on kaksi pikkuveljeä, Steve Kariya (s. 1977) ja Martin Kariya (s. 1981), jotka ovat kumpikin jääkiekkoilijoita. Lisäksi Kariyan pikkusisko, Noriko Kariya (s. 1979) on ammattilaisnyrkkeilijä. Heidän sukujuurensa ovat Japanista.
Anaheim Ducks jäädytti 22. lokakuuta 2018 Buffalo Sabresia vastaan pelatun kotiottelun yhteydessä Kariyan pelinumeron #9
Saavutukset

Lady Byng Memorial Trophy 1996 ja 1997
Hobey Baker Award 1993
Pelasi NHL:n tähdistöottelussa seitsemän kertaa (1996, 1997, 1999, 2000, 2001, 2002 ja 2003)
Olympiakultaa 2002
Olympiahopeaa 1994
MM-kultaa 1994
MM-hopeaa 1996
Alle 20-vuotiaiden MM-kultaa 1993
Aiheesta muualla

Paul Kariya The Internet Hockey Databasessa (englanniksi)
| 0 | 1 | 2 |
| --- | --- | --- |
| Edeltäjä: Ron Francis | Lady Byng Memorial Trophyn voittaja 1996, 1997 | Seuraaja: Ron Francis |
Paul Kariya nousi tähdeksi Anaheimissa.
Paul Kariya Nashville Predatorsin paidassa vuonna 2005.
Rzeszówin yliopisto

| Rzeszówin yliopisto> Uniwersytet Rzeszowski |
| --- | --- |
  
 Yliopiston luonnontieteellinen korkeakoulu (rakennus A0).
Perustettu:  2001
Opiskelijoita:  15 000
Sijainti:  Rzeszów, Ala-Karpatian voivodikunta  Puola
Osoite:  al. Rejtana 16c, 35-959 Rzeszów
Sivusto:  www.ur.edu.pl/en/home
Rzeszówin yliopisto (puol. Uniwersytet Rzeszowski) on yliopisto, joka toimii Puolan Ala-Karpatian voivodikunnan keskuskaupungissa Rzeszówissa. Yliopistolla on noin 15 000 opiskelijaa (3/2023).
Yliopisto on perustettu 1. syyskuuta 2001. Rzeszówin yliopisto muodostettiin yhdistämällä kolme kaupungissa toiminutta erillistä korkeakouluyksikköä uudeksi yliopistoksi: Rzeszówin kasvatustieteellinen yliopisto, Lublinin Maria Curie-Skłodowskan yliopiston Rzeszówin kampus ja Krakovan Hugo Kołłątajan maataloustieteellisen akatemian Taloustieteellinen tiedekunta Rzeszówissa.
Rzeszówin yliopiston toiminta on lokakuusta 2019 lähtien jaettu neljään korkeakouluun (collegeen): Humanististen tieteiden korkeakoulu (College of Humanities), Lääkinnällisten tieteiden korkeakoulu (College of Medical Sciences), Luonnontieteiden korkeakoulu (College of Natural Sciences) ja Yhteiskuntatieteiden korkeakoulu (College of Social Sciences). Korkeakoulut jakautuvat edelleen yhteensä 21 oppialakohtaiseen laitokseen (instituuttiin).
Rzeszówin yliopiston kirjasto toimii yliopiston pääkampuksella.
Aiheesta muualla

Kuvia tai muita tiedostoja aiheesta Rzeszówin yliopisto Wikimedia Commonsissa
Rzeszówin yliopiston kotisivut (englanniksi) (ur.edu.pl)
SOT

Sot voi tarkoittaa seuraavia asioita:
Satakunnan osuusteurastamo, SOT
sotilas, lyhenne sot.
SOT Oy Suomen Ohjelmistotyö Ab, suomalainen ohjelmistotalo, jonka perusti Santeri Kannisto. Tunnettu mm. SOT Linux -jakelusta.
Sea of Thieves, vuoden 2018 videopeli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SOT”, voi hakea sivunnimihaulla, laajalla sivunnimihaulla tai tekstihaulla.
Pitkänniemenjärvi

| Pitkänniemenjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°12′36″N, 25°07′41″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  Saukonoja Yliseen Rautjärveen 
Järvinumero:  35.787.1.045
Mittaustietoja
Pinnankorkeus:  126,8 m  
Rantaviiva:  2,26 km  
Pinta-ala:  12,781 ha  
Saaria:  ei saaria 
 fiPitkänniemenjärvi 
Pitkänniemenjärvi  on Kanta-Hämeessä Hämeenlinnassa sijaitseva järvi. Järvi kuuluu Evon retkeilyalueen opetusmetsäalueeseen .
Maantietoa

Järven pinta-ala on 12,8 hehtaaria ja se on 800 metriä pitkä ja 350 metriä leveä. Järvellä ei ole kartan mukaan saaria. Sen rantaviivan pituus on 2,3 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ekojärven valuma-alueeseen (35.787) se kuuluu. Järven vedenpinnan korkeus on 126,8 metriä mpy.
Ross Smith

| Ross Smith |
| --- | --- |
 Ross Smith vuonna 2022.
Henkilötiedot
Syntynyt: 12. tammikuuta 1989 (ikä 35) Dover, Englanti
Kansalaisuus:   Englanti
Asuinpaikka:  Deal, Englanti
Dartsinpelaaja
Lempinimi:  "Smudger”
Heittokäsi:  oikea
PDC-ura
Ranking:  17 (heinäkuu 2023)
Ross Smith (s. 12. tammikuuta 1989 Dover) on englantilainen dartsinpelaaja, joka pelaa PDC-liiton alaisuudessa. Smith on voittanut euroopanmestaruuden vuonna 2022.
Ura

Smith on esiintynyt säännöllisesti PDC:n major-turnauksissa vuodesta 2018 alkaen. Ensimmäisen ja toistaiseksi ainoan major-turnausvoiton Smith saavutti vuoden 2022 EM-kisoissa, jonka loppuottelussa hän voitti englantilaisen Michael Smithin. Tämä on myös ainoa kerta kun Smith on päässyt major-turnauksissa puolivälieriä pidemmälle. Voittonsa myötä Smith nousi ensimmäistä kertaa urallaan maailmanrankingin 20 parhaan joukkoon.
SOS (Élena Patrókloun kappale)

|  SOS> Kappaleen tiedot |
| --- | --- |
Esittäjä(t):  Élena Patróklou
Säveltäjä(t):  Kýpros Charalámpous
Sanoittaja(t):  Andréas Chrístou
Euroviisutiedot
Vuosi:  1991
Maa:  Kypros
Kieli:  kreikka
Sijoitus:  9.
Pisteet:  60
Sanat:  sanoitus
Muuta:  Kapellimestarina Alexander Kirov Zografov
SOS on Élena Patrókloun esittämä kappale, joka edusti Kyprosta vuoden 1991 Eurovision laulukilpailussa Italian Roomassa.
Kappale sijoittui Euroviisuissa 22 maan joukosta sijalle 9. 60 pisteellä.
Pieni Koirajärvi (Jyväskylä, Humma)

| Pieni Koirajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°07′24″N, 25°19′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Iso Rautaveden alue (14.52)
Laskujoki:  oja Isoon Koirajärveen 
Järvinumero:  14.528.1.004
Mittaustietoja
Pinnankorkeus:  137,2 m  
Pituus:  380 m  
Leveys:  200 m  
Rantaviiva:  0,976 km  
Pinta-ala:  4,836 ha  
Saaria:  ei saaria 
 fiPieni Koirajärvi 
Pieni Koirajärvi  on Keski-Suomessa Jyväskylässä Humman lähellä sijaitseva järvi.
Maantietoa

Järvi on 380 metriä pitkä, 200 metriä leveä, ja sen pinta-ala on 4,8 hehtaaria. Järvellä ei ole kartan mukaan saaria. Sen rantaviivan pituus on 1,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Iso Rautaveden alueella (14.52), jonka Vuojanjoen valuma-alueeseen (14.528) se kuuluu. Järven vedenpinnan korkeus on 137,2 metriä mpy.
Ryan Haggerty

| Ryan Haggerty |
| --- | --- |
 Ryan Haggerty vuonna 2014.
Henkilötiedot
Syntynyt: 4. maaliskuuta 1993 (ikä 31) Stamford, Connecticut, Yhdysvallat
Kansalaisuus:   Yhdysvallat
Jääkiekkoilija
Pelipaikka:  hyökkääjä
Maila:  oikea
Pituus:  183 cm
Paino:  91 kg
Seura
Seura:  Wilkes-Barre/Scranton Penguins
Sarja:  AHL
Pelaajaura
Pääsarjaura:  2014–
Aik. seurat:  Hartford Wolf Pack (AHL)   Rockford IceHogs (AHL)
Ryan Haggerty (s. 4. maaliskuuta 1993 Stamford, Connecticut, Yhdysvallat) on yhdysvaltalainen jääkiekkoilija, joka teki kaudeksi 2016–2017 sopimuksen AHL-joukkue Wilkes-Barre/Scranton Penguinsiin.
Ura

Haggerty pelasi kaksi kautta USA Hockey National Team Development Programissa ja voitti alle 18-vuotiaiden maailmanmestaruuden vuoden 2011 kisoissa.
New York Rangers teki Haggertyn kanssa tulokassopimuksen 12. maaliskuuta 2014. Haggerty pelasi ensimmäisen ammattilaiskautensa Rangersin farmijoukkueessa AHL:n Hartford Wolf Packissa. Hän teki runkosarjassa 33 ja pudotuspeleissää 6 pistettä. Kauden jälkeen Chicago Blackhawks hankki hänet vaihdossa Antti Raantaan.
Blackhawksin farmiseurassa Rockford IceHogsissa Haggerty pelasi kaudella 2015–2016 vain 36 ottelua. Seuraavaksi kaudeksi Haggerty teki sopimuksen AHL-joukkue Wilkes-Barre/Scranton Penguinsin kanssa.
Käännös suomeksi
Pjotr Semjonov-Tjan-Šanski

| Pjotr Petrovitš Semjonov-Tjan-Šanski |
| --- | --- |

Henkilötiedot
Syntynyt: 14. tammikuuta 1827 Rjazanin kuvernementti, Venäjän keisarikunta
Kuollut: 11. maaliskuuta 1912 (85 vuotta) Pietari
Koulutus ja ura
Tutkimusalue:  Maantiede, kasvitiede ja tilastotiede
   
Pjotr Petrovitš Semjonov-Tjan-Šanski (ven. Пётр Петрович Семёнов-Тян-Шанский; 14. tammikuuta (J: 2. tammikuuta) 1827 Rjazanin kuvernementti, Venäjän keisarikunta – 11. maaliskuuta (J: 26. helmikuuta) 1912 Pietari) oli venäläinen maantieteilijä ja tilastotieteilijä. Hän tuli tunnetuksi Keski-Aasian Tienšanin vuoriston tutkimusmatkastaan vuonna 1857.